《鹧鸪天（丙寅元夕）》
宋代·郭应祥

动地欢声遍十龙。元宵真赏与民同。春归莲焰参差里，人在蓬壶快乐中。

乘皓月，逐和风。凉舆归去莫匆匆。班春休道无千炬，也有星球数点红。

作者简介：［约公元一二二四年前后在世］字承禧，临江人。生卒年均不详，约宋宁宗嘉定末前后在世。嘉定间进士。官楚、越间。其他事迹不可考。